CELEX: E2014J0020
Language: bg
Date: 2015-03-31 00:00:00
Title: Решение на Съда от 31 март 2015 година по дело E-20/14 — Надзорен орган на ЕАСТ срещу Исландия (Неизпълнение от договаряща страна на нейните задължения — Неизпълнение на Регламент (ЕО) № 392/2009 относно отговорността на превозвачите на пътници по море в случай на произшествия)

22.10.2015   
            
            
               BG
            
            
               Официален вестник на Европейския съюз
            
            
               C 350/6
            
         РЕШЕНИЕ НА СЪДА
   от 31 март 2015 година
   по дело E-20/14
   Надзорен орган на ЕАСТ срещу Исландия
   (Неизпълнение от договаряща страна на нейните задължения — Неизпълнение на Регламент (ЕО) № 392/2009 относно отговорността на превозвачите на пътници по море в случай на произшествия)
   (2015/C 350/09)
   По дело E-20/14 Надзорен орган на ЕАСТ срещу Исландия — ИСКАНЕ за обявяване, че Исландия не е изпълнила задълженията си по член 7 от Споразумението за ЕИП, като не е приела необходимите мерки, за да направи част от вътрешния си правен ред, като такъв и в определения срок, акта, посочен в точка 56ч от глава V от приложение XIII към Споразумението за ЕИП (Регламент (ЕО) № 392/2009 на Европейския парламент и на Съвета от 23 април 2009 г. относно отговорността на превозвачите на пътници по море в случай на произшествия), адаптиран към Споразумението за ЕИП с Протокол 1 към него и с Решение на Съвместния комитет № 17/2011 от 1 април 2011 г., Съдът, в състав Carl Baudenbacher, председател, Per Christiansen и Páll Hreinsson (съдия-докладчик), съдии, постанови решение на 31 март 2015 г., чийто диспозитив е, както следва:
   С настоящото Съдът:
   
               1.
            
            
               Заявява, че Исландия не е изпълнила задълженията си по член 7 от Споразумението за ЕИП, като не е приела в определения срок необходимите мерки, за да направи част от вътрешния си правен ред акта, посочен в точка 56ч от глава V от приложение XIII към Споразумението за ЕИП (Регламент (ЕО) № 392/2009 на Европейския парламент и на Съвета от 23 април 2009 г. относно отговорността на превозвачите на пътници по море в случай на произшествия), адаптиран към Споразумението за ЕИП посредством Протокол 1 към него и с Решение на Съвместния комитет № 17/2011 от 1 април 2011 г.
            
         
               2.
            
            
               Осъжда Исландия да заплати съдебните разноски.